Arnold Hottinger

Dr **Arnold Hottinger** (* 6. Dezämber 1926 z Basel; † 21. Mai 2019 z Zug) isch e Schwyzer Schurnalischt un Publizischt gsii.

## Lääbe
Dr Arnold Hottinger isch e Suhn vum Pädiater Adolf Hottinger gsii un isch z Düsseldorf un z Basel ufgwachse. No dr Schuel het er Orientalischtik un Romanischtik an dr Universitet Züri studiert, wun ere anne 1952 promoviert het. Är het derno z Paris, z Chicago, z Kairo un z Beirut sy Studie wytergfiert. Näbe Dytsch, Änglisch, Franzesisch, Spanisch un Italienisch het er au sibe arabischi Dialäkt gschwätzt.

Vu 1961 bis 1991 isch er Korreschpondänt vu dr *[[Neue Zürcher Zeitung|Züri-Zytig]]* z Beirut gsii un het iber dr Noch Oschte un di islamisch un arabisch Wlt brichtet. Speter isch er Korreschpondänt z Madrid un schließli z Nikosia gsii. Är het au fir vyl Radiostatione gschafft, het fir Zytschrifte gschribe un vyl Biecher iber dr Islam, Arabie un dr Noch Oschte publiziert, wu e Dail dervu as Standardwärch gälte. Au im Ruestand isch dr Hottinger e gfrogte Fachmann un Referänt gsii un het regelmäßig fir s Online-Portal *[[Journal21]]* gschribe. Är het bis zue sym Dod z Zug gläbt.

Am 21. Mai 2019 isch dr Hottinger mit 92 Johr an dr Folge vun ere vier Monet vorhär schlächt verlaufene un abbrochene Härzoperation gstorbe.

## Uuszaichnige
* 1991: Ehredoktorwird vu dr Universitet Basel
* 2003: Ehredoktorwird vu dr Universitet Bärn
* 2013: *Lifetime Achievement Award* vu dr *Fondation Reinhardt von Graffenried*
* 2015: Zürcher Schurnalischtebryys

## Wärch
### Monografie
* *Kalilah und Dimnah. Ein Versuch zur Darstellung der arabisch-altspanischen Übersetzungskunst* (= *Romanica Helvetica.* Bd. 65). Francke, Bern 1958.
* *Die Araber. Werden, Wesen, Wandel und Krise des Arabertums.* Atlantis, Zürich 1960.
* *Das volkstümliche Element in der modernen spanischen Lyrik.* Atlantis, Zürich 1962.
* *Fellachen und Funktionäre. Entwicklungswege im Nahen Osten.* Kösel, München 1967.
* *10mal Nahost* (= *Panoramen der modernen Welt*). Piper, München 1970.
** ab dr 4. Uflag as Däschebuech unter em Titel *7mal Naher Osten* (= *Serie Piper.* Bd. 5127). Piper, München 1988.
* *Die arabischen Staaten Nordafrikas.* Verlag für Literatur und Zeitgeschehen, Hannover 1971.
* *Spanien. Seine Geschichte in Text und Bild.* Hallwag, Bern/Stuttgart 1976.
* mit dr Barbara L. Begelsbacher: *Ägypten.* Silva, Zürich, 1985.
* *Die Araber vor ihrer Zukunft. Geschichte und Problematik der Verwestlichung.* NZZ, Zürich 1988; 2., ergänzti Uflag: Schöningh, Paderborn 1991, ISBN 3-506-73943-3.
* *Unbekannter Nachbar Türkei.* AT, Aarau 1990.
* mit em Erich Gysling: *Krisenherd Nahost. Ein aktueller Dialog* NZZ, Zürich 1991.
* *Allah heute.* Pendo, Zürich 1991.
* *Islamischer Fundamentalismus.* NZZ, Zürich 1993.
* (as Mit-Rusgeber) *Oman. Weihrauch und Erdöl. Landeskunde und Reisehandbuch.* Strom, Luzern 1993.
* *Die Mauren. Arabische Kultur in Spanien.* NZZ, Zürich 1995; 2. Auflage: Fink, München 2005, ISBN 3-7705-3075-6.
* *Akbar der Große (1542–1605). Herrscher über Indien durch Versöhnung der Religionen.* Fink, München 1998, ISBN 3-7705-3335-6.
* *Gottesstaaten und Machtpyramiden. Demokratie in der islamischen Welt.* NZZ, Zürich / Schöningh, Paderborn 2000, ISBN 3-506-73947-6.
* *Islamische Welt. Der Nahe Osten: Erfahrungen, Begegnungen, Analysen.* NZZ, Zürich / Schöningh, Paderborn 2004, ISBN 3-506-71800-2.
* *Die Länder des Islam. Geschichte, Traditionen und der Einbruch der Moderne.* NZZ, Zürich / Schöningh, Paderborn 2008, ISBN 978-3-506-76541-3.

### Ibersetzige
* At-Tanukhi: *Ende gut, alles gut. Das Buch der Erleichterung nach der Bedrängnis* (= *Bibliothek der Weltliteratur*). Manesse, Zürich 1979.
* Abdarrahman Al-Gabarti: *Bonaparte in Ägypten. Aus der Chronik des Abdarrahman Al-Gabarti (1754–1829)* (= *Bibliothek des Morgenlandes.* Bd. 21). Artemis, Zürich 1983.

## Weblink
* 
* 
* Beat Stauffer: ''Mit dem roten Plasticsack beim jordanischen König'' E Wirdigung zum 80. Geburtsdag uf *OnlineReports*, 30. Novämber 2006
* Rainer Stadler, Martin Woker: ''Arnold Hottinger: Keine Angst vor dem Orient.'' Interview in: *Neue Zürcher Zeitung*, 6. April 2013
* Rezension zu ''Islamische Welt'' in dr *Zeit* vum Heinz Halm, 23. Septämber 2004
* Rezension zue ''Islamische Welt'' im *Spiegel* vum Erich Wiedemann, 28. Septämber 2004
* Ausführliches Interview uf KenFM vom 4. Jänner 2014

## Fueßnote